Diari Oficial de la Generalitat Valenciana


Sumari del DOGV 6802, del 22-06-2012 (2012/6135)

RESOLUCIÓ de 30 de maig de 2012, del director general de Producció Agrària i Ramaderia, per la qual es publica la declaració de crèdit disponible i distribució definitiva de crèdit a les convocatòries d'ajuda destinada a la reconversió de determinades espècies fructícoles.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6802

Data del DOGV
:   22-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/6135


Data del document
:   30-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de maig de 2012, del director general de Producció Agrària i Ramaderia, per la qual es publica la declaració de crèdit disponible i distribució definitiva de crèdit a les convocatòries d'ajuda destinada a la reconversió de determinades espècies fructícoles. [2012/6135]  
L'Orde de 26 d'abril de 2006, de la Conselleria d'Agricultura, Pesca i Alimentació, regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles (DOCV núm. 5255, de 10.05.2006), modificada posteriorment per l'Orde de 23 d'abril de 2007, de la Conselleria d'Agricultura, Pesca i Alimentació (DOCV núm. 5503, de 02.05.2007), i per l'Orde 14/20977, de 24 de maig, de la Conselleria d'Agricultura, Pesca i Alimentació (DOCV núm. 6533, de 01.06.2011), i per mitjà de la Resolució de 23 de febrer 2012, del director general de Producció Agrària i Ramaderia, es publica la línia pressupostària i l'import global màxim que finança estes ajudes per a l'any 2012, notificada a la Comissió Europea amb el número SA 32310 (2011/N).  
Per tant, vist que en les dos convocatòries es fixava una quantia addicional, no disponible en el moment de la seua publicació, pendent de l'aprovació d'una generació de crèdit finançada amb fons del Ministeri d'Agricultura, Alimentació i Medi Ambient. D'acord amb el que establix l'article 58.5 del Reial Decret 887/2006, de 21 de juliol, pel qual s'aprova el Reglament General de Subvencions, una vegada aprovat per la Conselleria d'Economia, Hisenda i Ocupació l'expedient de generació de crèdit, resolc:  
  
Primer  
Publicar la declaració de crèdit disponible i la distribució definitiva següent:  
Resolució de 23 de febrer 2012, del director general de Producció Agrària i Ramaderia, per la qual es publica la línia pressupostària i l'import global màxim que finança per a l'any 2012, les ajudes destinades a la reconversió de determinades espècies fructícoles, en relació amb l'Orde de 26 d'abril de 2006, de la Conselleria d'Agricultura, Pesca i Alimentació, regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles (DOCV núm. 5255, de 10.05.2006), modificada posteriorment per l'Orde de 23 d'abril de 2007, de la Conselleria d'Agricultura, Pesca i Alimentació (DOCV núm. 5503 de 02.05.2007) i per l'Orde 14/20065, de 24 de maig de la Conselleria d'Agricultura, Pesca i Alimentació (DOCV núm. 6533, de 01.06.2011), i hi assigna un import global de 270.000 € per a l'any 2012, la qual cosa suposa un increment de 135.000 €.  
  
Segon  
El règim de recursos que pertoca és el recurs de reposició a interposar en el termini d'un mes davant del mateix òrgan que ho va dictar, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Suprem de Justícia de la Comunitat Valenciana, de conformitat amb el que disposen els articles 10 i 46 de la Llei de Jurisdicció Contenciosa Administrativa.  
  
  
València, 30 de maig de 2012.- El director general de Producció Agrària i Ramaderia: Manuel Láinez Andrés.